
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI
	Bucureşti, 20 aprilie 2010
PL-x  118/2010


A V I Z

referitor la proiectul de Lege pentru aprobarea 

Ordonanţei de urgenţă a Guvernului nr.4/2010 privind 

reglementarea unor măsuri de protecţie socială pentru anul 2010
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.4/2010 privind reglementarea unor măsuri de protecţie socială pentru anul 2010, transmis cu adresa PL.x 118 din 7 aprilie 2010 şi înregistrat sub nr. 31/242 din 8 aprilie 2010.
Conform dispoziţiilor art.75 alin.(3) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 

Proiectul de lege are ca obiect de reglementare instituirea unor măsuri de protecţie socială pentru anul 2010, respectiv facilitatea, pentru angajatori, de a nu plăti contribuţiile de asigurări sociale şi impozitul pe venitul aferent indemnizaţiilor plătite lucrătorilor în perioadele de întrerupere temporară a activităţii, dar nu mai mult de 90 de zile, măsurile preconizate urmând a fi aplicabile în perioada februarie – decembrie 2010.
Potrivit prevederilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din 20 aprilie 2010.

Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ, cu observaţii şi propuneri, înregistrat sub nr.80 din data de 4 februarie 2010 şi avizul favorabil al Consiliului Economic şi Social, înregistrat sub nr.287 din data de 8 februarie 2010. 

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de lege.
În raport de obiectul şi conţinutul reglementării, proiectul de lege  face parte din categoria legilor ordinare.

